ऐडियेन्टम फिलिपिन्सः को पीसकर उसके पाउडर को सुखाकर उसका प्रयोग केशमार्जक (शैम्पू) के रूप में किया जाता है। यह हेयर टॉनिक के रूप में भी कार्य करता है तथा बालों को झड़ने, सफेद होने एवं रूसी से बचाता है। चेहरे पर कील मुहांसे होने पर ऐडियेन्टम फिलिपिन्स को प्रयोग में लाना लाभदायक माना जाता है। इसके अतिरिक्त कई वैज्ञानिक शोधों से यह सिद्ध हुआ है कि इस पर्णांग का अर्क त्वचा में मौजूद डी.एन.ए. की क्षति होने से रोकता है जिससे सूर्य की हानिकारक किरणों से त्वचा पर पड़ने वाले दुष्प्रभाव जैसे झाइयां, काले धब्बे इत्यादि से बचा जा सकता है।